Document ID: /roh_data/filtered/fineweb-2-filterrobots_roh.jsonl.gz/38020

Da lur contractivas a Havanna èn domaduas varts sa cunvegnidas da rumir a moda extendida minas en las regiuns ruralas pertutgadas dals cumbats.
Millis unfrendas pervia da minas
Ils davos 25 onns èn tenor il program statal d’anti-minas 11’000 persunas daventadas l'unfrenda da minas terrestras e projectils nunexplodids.
Tenor il schef-negoziader da la regenza Humberto de la Calle vegnian spezialists da l’armada incumbensà da neutralisar las minas.
La cunvegna è vegnida a strada sin intermediaziun cubana e norvegiaisa. Il project duai vegnir coordinà da l'organisaziun Norwegian People's Aid.
FARC
Ils rebells da la FARC cumbattan dapi il 1964 cunter la regenza e gronds proprietaris da terren. La gueriglia ha anc 8’000 cumbattantas e cumbattants. Tenor indicaziuns uffizialas èn da quai da 220’000 persunas vegnidas per la vita e 5 milliuns èn fugids dals cumbattants. Igl è il pli lung conflict armà en l’America latina.
RR novitads 12:00